Source: https://www.slov-lex.sk/pravne-predpisy/-/SK/ZZ/1991/386/19911001.html
Timestamp: 2020-08-07 21:59:44+00:00

Document:
386/1991 Zb. - Vyhláška Štátnej banky česko-sloven... - SLOV-LEX
386/1991 Zb./
Časová verzia predpisu účinná od 01.10.1991 do 31.12.1991
Táto vyhláška upravuje platobný styk a zúčtovanie vykonávané na území Českej a Slovenskej Federatívnej Republiky prostredníctvom Štátnej banky česko-slovenskej, bánk, sporiteľní, prípadne ďalších právnických osôb, ktoré sú oprávnené tieto činnosti vykonávať1) (ďalej len „banka“).
Tuzemský platobný styk a zúčtovanie medzi bankami navzájom sa spravuje osobitným predpisom.2)
Za účelom vykonávania platobného styku a zúčtovania zriaďujú banky na základe zmluvy o účte fyzickým a právnickým osobám (ďalej len „klient“) účty. Zmluva o účte musí mať písomnú formu. Za písomnú zmluvu sa považuje aj písomný súhlas klienta s podmienkami vedenia účtu vydanými bankou.
Banka pri zriadení účtu požaduje doklady osvedčujúce vznik právnickej osoby alebo preukázanie totožnosti fyzickej osoby, podpisový vzor osôb oprávnených disponovať s peňažnými prostriedkami na účte, prípadne ďalšie doklady.
Pri zriadení účtu oznámi banka písomne klientovi bankové spojenie (§ 16 ods. 2) a názov účtu s údajom, ku ktorému dňu sa účet zriaďuje.
Banka dohodne v zmluve o účte s klientom podmienky zrušenia účtu. Banka nemôže dojednať výpovednú lehotu kratšiu ako jeden kalendárny mesiac.
Zrušenie účtu s údajom, ku ktorému dňu je účet zrušený, oznamuje banka klientovi písomne.
jednorazového alebo trvalého príkazu na zúčtovanie; príkaz na zúčtovanie vyhotovuje platiteľ formou príkazu na úhradu alebo príjemca formou príkazu na inkaso v prípadoch ustanovených v § 5 ods. 2,
šeku na zúčtovanie,
bankovej platobnej karty (§ 24).
Jednorazovým príkazom na úhradu vykonáva klient úhrady akýchkoľvek platieb.
Jednorazovým príkazom na inkaso sa vykonávajú výbery súm
priznaných právoplatným a vykonateľným rozhodnutím príslušného štátneho orgánu,
pri ktorých je tento spôsob platenia ustanovený právnymi predpismi,3)
pri ktorých sa tento spôsob platenia dohodol medzi platiteľom a jeho bankou.
Na zúčtovanie platieb uskutočnených prostredníctvom šekov a bankových platobných kariet vyhotovuje príjemca platby jednorazový príkaz na inkaso. Na zúčtovanie platieb uskutočnených prostredníctvom zmeniek sa vyhotovuje jednorazový príkaz na úhradu alebo na inkaso.
Príjemca šeku je povinný overiť totožnosť jeho predložiteľa. Pri bankovej platobnej karte sa postupuje podľa § 29 ods. 2.
Trvalými príkazmi na úhradu sa vykonávajú
opakujúce sa platby pre rovnakého príjemcu splatné v určitom termíne,
pravidelné prevody do určitej výšky alebo limitu zostatku na účte alebo celého jeho zostatku.
Platby uvedené v odseku 1 písm. a) sa môžu vykonávať aj trvalým príkazom na inkaso, ak bol tento spôsob platenia dohodnutý medzi platiteľom a jeho bankou.
Trvalý príkaz na úhradu alebo na inkaso možno predložiť banke len písomnou formou.
priamym odovzdaním hotovosti,
zložením hotovosti na prevod peňažných prostriedkov v prospech účtu príjemcu pokladničným dokladom banky,
zložením hotovosti na výplatu sumy v hotovosti pokladničným dokladom banky,
poukazom peňažných prostriedkov zo svojho účtu na výplatu sumy v hotovosti pokladničným dokladom banky,
šekom vystaveným na výplatu sumy v hotovosti (pokladničný šek),
výberom hotovosti pokladničným dokladom banky,
bankovou platobnou kartou.
Klient skladá hotovosti v prospech svojho účtu, prípadne v prospech účtu iného príjemcu za podmienok určených bankou, ktorá vedie jeho účet.
Ako súčasť tržieb skladaných v hotovosti sa môžu banke predkladať písomné príkazy na inkaso platieb od klientov prostredníctvom šekov na zúčtovanie a bankových platobných kariet.
Klient vyberá hotovosti zo svojho účtu spravidla v banke, ktorá vedie jeho účet, prípadne v inej banke za podmienok určených zmluvou. Banka je povinná informovať klienta, ktorého účet vedie, v ktorých bankách môže vyberať hotovosti.
Doklady banky určené na vyberanie hotovosti uvedené v § 9 písm. e), f) musia byť opatrené podpisom oprávnenej osoby a u právnickej osoby aj jej označením. Banka požaduje, aby klient pri vyberaní hotovosti preukázal svoju totožnosť a potvrdil príjem sumy svojím podpisom na doklade.
ak je na to vopred splnomocnená písomnou zmluvou s klientom, ktorého účet vedie,
na základe právoplatného a vykonateľného rozhodnutia príslušného štátneho orgánu,
na úhradu odmien a skutočných výdavkov za poskytnuté peňažné služby.4)
Klient predkladá príkazy na zúčtovanie [§ 4 písm. a)] banke, ktorá vedie jeho účet, pokiaľ sa banka platiteľa s bankou príjemcu nedohodnú inak. Banka, ktorá vedie účet klienta, je povinná ho upozorniť na takú dohodu.
Klient predkladá banke príkazy na zúčtovanie formou
technických nosičov údajov odovzdávaných fyzicky na kompatibilnom médiu alebo diaľkovým prenosom údajov, a to na základe vopred uzavretej písomnej zmluvy s bankou,
písomných príkazov.
Písomné príkazy na zúčtovanie predkladá klient na tlačivách určených bankou a podpísaných v súlade s podpisovými vzormi.
Pri príkazoch na zúčtovanie odovzdávaných na technických nosičoch údajov alebo diaľkovým prenosom údajov môže byť podpis nahradený kódom určeným po dohode s bankou.
Banka na požiadanie klienta dohodnutým spôsobom potvrdí prevzatie príkazu na zúčtovanie.
Klient je oprávnený požiadať banku o potvrdenie kópie vykonaného príkazu na zúčtovanie; banka je povinná mu túto službu poskytnúť, ak ide o zaplatenie poplatku na účely začatia konania príslušného štátneho orgánu.
Klient uvádza na príkazoch na zúčtovanie tieto povinné náležitosti:
bankové spojenie platiteľa,
bankové spojenie príjemcu,
označenie meny, pokiaľ nejde o platbu v česko-slovenských korunách,
konštantný symbol (charakter platby),
podpis (kód); u právnickej osoby označenie príkazcu,
dátum vystavenia.
Bankovým spojením sa na účely tejto vyhlášky rozumie číslo účtu a identifikačný kód banky, prípadne označenie klienta a identifikačný kód banky. Banka je povinná oboznámiť klientov, ktorých účty vedie, so svojím identifikačným kódom.
Klient môže uvádzať na príkazoch na zúčtovanie:
variabilný symbol (správu pre príjemcu platby).
Klient môže so súhlasom banky uvádzať na príkazoch na zúčtovanie tieto ďalšie náležitosti:
špecifický symbol (zúčtovací údaj),
dopĺňajúci údaj.
Konštantný symbol, variabilný symbol a špecifický symbol sú vždy číselné údaje a obsahujú najviac 10 znakov. Konštantné symboly sa uvádzajú na príkazoch na zúčtovanie v súlade s prílohou vyhlášky.
Banka je povinná odpísať peňažné prostriedky z účtu klienta v deň určený klientom (splatnosť), ak sa príkaz na zúčtovanie predložil aspoň dva pracovné dni pred splatnosťou, ak nie je dohodnutá iná lehota. Ak lehota na predloženie príkazu na zúčtovanie nebola dodržaná alebo ak nie je deň splatnosti určený, je banka povinná odpísať peňažné prostriedky z účtu klienta najneskôr druhý pracovný deň po dni prevzatia príkazu na zúčtovanie alebo v dohodnutej lehote.
Banka je povinná pripísať peňažné prostriedky na účet klienta najneskôr nasledujúci pracovný deň po dni, keď dostala peňažné prostriedky a potrebné doklady na ich zúčtovanie od banky platiteľa.
Odpísanie peňažných prostriedkov z účtu a ich pripísanie na účet sa z hľadiska počítania lehôt považujú za samostatné zúčtovania.
Ak klient na príkaze na zúčtovanie uvedie ako deň splatnosti deň pracovného pokoja alebo voľna,5) zúčtuje banka vykonateľný príkaz nasledujúci pracovný deň.
Banková platobná karta (ďalej len „platobná karta“), ktorou sa vykonávajú bezhotovostné platby a výbery hotovostí prostredníctvom účtu vedeného v banke, je platobný prostriedok, ktorého fyzikálne charakteristiky včítane materiálu, konštrukcie, vlastností a rozmerov musia byť v súlade s medzinárodnými technickými normami vydávanými Medzinárodnou organizáciou pre normalizáciu (normy ISO).
Platobná karta musí obsahovať tieto náležitosti:
označenie vydavateľa platobnej karty,
meno držiteľa platobnej karty, prípadne identifikáciu držiteľa platovej karty (napr. rodné číslo, podpis),
číslo platobnej karty,
platnosť platobnej karty,
záznam údajov (magnetický prúžok, mikročip, optický alebo iný špeciálny záznam).
Platobné karty podľa odseku 1 sú oprávnené vydávať len banky.
Klient môže požiadať o vydanie platobnej karty banku, ktorá vedie jeho účet. Banka môže vydať k jednému účtu niekoľko platobných kariet, a to pre majiteľa účtu a osoby, ktoré splnomocnil na disponovanie s peňažnými prostriedkami na účte.
Banka je povinná oboznámiť vopred klienta s podmienkami vydávania a používania platobných kariet, najmä s rozsahom a spôsobom vykonávania platobných operácií prostredníctvom platobnej karty, dobou jej platnosti, výškou, do akej sa môžu platobné operácie prostredníctvom platobnej karty uskutočňovať. O vydaní a používaní platobnej karty uzavrie banka s klientom zmluvu.
Za konečnú úpravu platobnej karty včítane údajov týkajúcich sa jej držiteľa zodpovedá banka vydávajúca platobnú kartu.
Údaje obsiahnuté v zázname údajov na platobnej karte sú predmetom utajenia pred nepovolanými osobami a banka je povinná zabezpečiť ich pred zneužitím.
Platobná karta je majetkom banky, ktorá ju vydala a ktorá je oprávnená v prípadoch ustanovených touto vyhláškou (§ 30) alebo zmluvou požadovať od držiteľa platobnej karty jej vrátenie.
Platobné karty, ktoré boli vrátené alebo stiahnuté z obehu, je banka, ktorá ich vydala, povinná znehodnotiť.
Banka môže viazať používanie platobnej karty na správnu voľbu osobného identifikačného kódu alebo na preukázanie totožnosti predložiteľa, prípadne na jeho podpis. Osobný identifikačný kód musí byť zabezpečený pred prezradením a pred zneužitím.
Príjemcovia platieb vykonávaných prostredníctvom platobných kariet sú povinní pri platobných kartách, ktorých používanie sa viaže na preukázanie totožnosti predložiteľa alebo jeho podpis, overiť totožnosť predložiteľa, prípadne overiť, či jeho podpis zodpovedá podpisu na platobnej karte.
Banka, ktorá vydáva platobné karty, môže dohodnúť s príjemcami platieb vykonávaných prostredníctvom platobných kariet ďalšie podmienky. Za dohodu sa považuje aj prijímanie platobných kariet alebo umožnenie výberu peňažnej sumy v hotovosti platobnou kartou pri dodržaní podmienok ustanovených bankou, ktorá platobnú kartu vydala.
Banky si môžu vzájomne oznamovať údaje o stratených, odcudzených a zneužitých platobných kartách a viesť ich evidenciu.
Ak držiteľ platobnej karty vykoná platbu alebo výber hotovosti prostredníctvom platobnej karty vo výške, ktorá nie je krytá zostatkom na účte, môže banka zakázať používanie takej platobnej karty, požadovať jej vrátenie a zaradiť ju do evidencie podľa odseku 1.
vyhláška predsedu Štátnej banky československej č. 10/1978 Zb. o platobnom styku a zúčtovaní na účtoch organizácií,
ustanovenia § 23 až 27, § 29 až 31, § 37 ods. 2 a § 38 ods. 1 vyhlášky Ministerstva financií č. 47/1964 Zb. o peňažných službách občanom v znení neskorších predpisov.
Konštantné symboly označené „P“ používajú len banky, konštantné symboly označené „PS“ používajú len banky a orgány spojov.
Občania, ktorí nie sú súkromnými podnikateľmi, používajú konštantné symboly označené „O“. Súkromní podnikatelia používajú aj ostatné konštantné symboly.
Spôsob použitia konštantných symbolov ustanovujú banky vo svojich podmienkach.
Skladba konštantných symbolov
Konštantný symbol sa skladá
z jednomiestnej až trojmiestnej základnej časti vyjadrujúcej charakter platby (Z),
z jednomiestnej premennej časti vyjadrujúcej spôsob platenia alebo zúčtovania (X),
Konštantné symboly sú zaradené do 9 tried, ktoré sú členené takto:
Prehľad konštantných symbolov
Základná časť konštantného symbolu (ZZZ)
15X - hospodársko-operatívne výdavky
195X - dotácie bankám (PS)
Premenná časť konštantného symbolu (X)
§ 14 ods. 1 zákona č. 158/1989 Zb. o bankách a sporiteľniach.
Výnos predsedu Štátnej banky československej č. R – 37/1987 o platobnom styku a zúčtovaní peňažnými organizáciami, registrovaný v čiastke 25/1987 Zb.
Napr. prepravné poriadky, vyhláška Federálneho ministerstva financií č. 250/1990 Zb. o spôsobe úhrady nákladov na vyrovnávací príspevok platiteľom príspevku, § 8 zákona č. 110/1964 Zb. o telekomunikáciách.
Vyhláška Štátnej banky česko-slovenskej č. 302/1991 Zb. o zásadách pre určenie odmien za poskytovanie peňažných služieb.
Zákon č. 93/1951 Zb. o štátnom sviatku, o dňoch pracovného pokoja a významných dňoch v znení neskorších predpisov.
PRVÁ ČASŤ VYKONÁVANIE PLATOBNÉHO STYKU A ZÚČTOVANIE
§ 22 Odmeny za služby v platobnom styku
§ 23 Správy o zúčtovaní
DRUHÁ ČASŤ USTANOVENIA O BANKOVÝCH PLATOBNÝCH KARTÁCH
Číslo: 386/1991 Zb.
Názov: Vyhláška Štátnej banky česko-slovenskej o platobnom styku a zúčtovaní
Dátum schválenia: 18.09.1991
Dátum vyhlásenia: 30.09.1991
Nachádza sa v čiastke: 73/1991
2. 01.10.1991 - 31.12.1991

References: § 5
 § 29
 § 9
 § 23
 § 29
 § 37
 § 38

§ 14
 § 8

§ 22

§ 23